Diari Oficial de la Generalitat Valenciana


Sumari del DOGV 7190, del 13-01-2014 (2014/75)

ORDE 31/2013, de 30 desembre, de la Conselleria de Benestar Social, per la qual es convoquen, per a l'any 2014, subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7190

Data del DOGV
:   13-01-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/75


Data del document
:   30-12-2013

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 31/2013, de 30 desembre, de la Conselleria de Benestar Social, per la qual es convoquen, per a l'any 2014, subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana. [2014/75]  
D'acord, amb el que establix la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i d'acord amb el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament.  
Segons allò que s'ha assenyalat en l'article 47.11, del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 juny de 1991, en la virtut del qual, els consellers corresponents establiran les oportunes bases reguladores de concessió de subvencions.   
De conformitat, amb el que preveu el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com en el Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social,   
  
ORDENE  
  
Primer. Objecte  
Convocar subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament, en l'àmbit de la Comunitat Valenciana.  
  
Segon. Bases  
Aprovar les bases per les quals es regula esta convocatòria, que s'inclouen com a annex I de la present orde.   
En tot allò no regulat en estes, caldrà ajustar-se al que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenrotllament, en la Llei 38/2003, de 17 de novembre, General de Subvencions, i en el Decret Legislatiu 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.   
  
  
Tercer. Finançament  
1. Les subvencions concedides en virtut d'esta convocatòria seran sufragades a càrrec del capítol IV, línia de subvenció T2323, del programa 134.10, Cooperació Internacional al Desenrotllament, o el seu equivalent del pressupost de la Generalitat per a 2014, per un import global màxim de 500.000 euros.  
La concessió de les dites subvencions està condicionada a l'existència de crèdit adequat i suficient en els esmentats pressupostos de la Generalitat per al 2014, de conformitat, amb el que disposa el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.   
2. Les subvencions a concedir per esta convocatòria no necessiten notificació a la Comissió Europea, per no reunir els requisits arreplegats en l'article 107, del Tractat de Funcionament de la Unió Europea, ja que les dites subvencions s'atorguen a entitats sense ànim de lucre, registrades, a més, com a organització no governamental per al desenrotllament (ONGD), per a la realització de projectes de cooperació al desenrotllament, amb un alt contingut social, i no suposen les accions subvencionades cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.   
  
Per tant, amb la percepció de les esmentades subvencions no hi ha possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar subvencions públiques.   
  
DISPOSICIONS FINALS  
  
Primera. Facultat d'execució i desplegament  
Es faculta la directora general d'Integració i Cooperació, de conformitat amb el Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social, perquè dicte les resolucions complementàries que siguen necessàries per a dur a terme el que disposa esta orde.  
  
Segona. Entrada en vigor  
Esta orde produirà efectes l'endemà de la seua publicació en el Diari Oficial de la Comunitat Valenciana.  
  
Tercera. Recursos  
Contra este acte, que esgota la via administrativa, els interessats poden interposar, potestativament, un recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 30 de desembre de 2013  
  
La consellera de Benestar Social  
ASUNCIÓN SÁNCHEZ ZAPLANA  
  
  
ANNEX I  
Bases per les quals es regula la convocatòria de subvencions dirigides a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana.  
  
Primera. Objecte de la convocatòria  
És objecte de la present orde convocar subvencions a organitzacions no governamentals per al desenrotllament (ONGD), per al cofinançament de projectes i activitats de sensibilització social i/o educació per al desenrotllament en l'àmbit de la Comunitat Valenciana, que s'han de dirigir a la realització a la Comunitat Valenciana d'alguna de les accions previstes en la Llei 6/2007, de 9 de febrer, de la Generalitat, de la Cooperació al Desenrotllament de la Comunitat Valenciana, i en els instruments de planificació de la política de cooperació al desenrotllament de la Generalitat.  
  
Segona. Projectes exclosos  
1. No podrà sol·licitar-se subvenció dins d'esta convocatòria per al cofinançament de projectes respecte dels quals s'haja sol·licitat, així mateix, subvenció a través d'una altra convocatòria pública l'any 2014, dins del Programa de Cooperació Internacional per al Desenrotllament de la Generalitat, quan hi haja identitat d'objecte entre les activitats la subvenció de les quals se sol·licita. Si això ocorreguera, l'entitat sol·licitant haurà d'optar per una de les subvencions sol·licitades.   
2. Tampoc seran subvencionables a través d'esta convocatòria aquells projectes el contingut dels quals estiga clarament previst en les restants convocatòries de subvencions o projectes subvencionats de la Generalitat.  
3. No podran finançar-se a través d'esta convocatòria béns o equips que siguen amortitzables o que tinguen una vida útil superior a un any.   
  
Tercera. Prioritats de la política de la Generalitat en matèria de cooperació internacional per al desenrotllament  
Els projectes presentats a esta convocatòria de subvencions han d'adaptar-se als objectius i les prioritats (horitzontals, geogràfiques i sectorials) establits en el pla director de la cooperació valenciana vigent en el moment de la publicació d'esta orde.  
  
Quarta. Requisits generals de les entitats sol·licitants  
1. A més dels requisits exigits en l'article 11 de la Llei 38/2007, General de Subvencions, les organitzacions no governamentals de desenrotllament, beneficiàries d'estes ajudes, hauran de complir els requisits de capacitat financera i de gestió i estar inscrites en el Registre d'Agents de la Cooperació Internacional al Desenrotllament de la Comunitat Valenciana.  
No podran ser beneficiàries de subvencions les entitats en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions, en particular la continguda en l'apartat g), que exigix que hagen de trobar-se al corrent del pagament d'obligacions per reintegrament de subvenció.  
2. Les ONGD, sol·licitants de la subvenció, hauran d'acreditar la seua experiència en la realització d'este tipus de projectes per mitjà de la presentació de documents justificatius de l'execució, de quatre activitats o projectes de sensibilització social i/o educació per al desenrotllament, respecte a la realitat dels països empobrits. No caldrà acreditar l'experiència prèvia en el cas que l'entitat sol·licitant ja haguera rebut subvencions de la Generalitat per a la realització de projectes de sensibilització social o educació per al desenrotllament.  
  
3. En el cas que el projecte siga presentat per una agrupació d'ONGD, totes les entitats que la integren hauran de complir els requisits exigits per estes bases.   
  
Quinta. Presentació de les sol·licituds  
1. Tots els models normalitzats de documentació i annexos assenyalats en estes bases apareixen en el portal de la Generalitat , accedint als apartats «Guia Prop»-«Tràmits i Servicis». Per a cada projecte subvencionable, haurà de presentar-se una sol·licitud, d'acord amb el model que figura com a annex II en esta orde i en el portal de la Generalitat abans mencionat, accedint als apartats «Guia Prop»-«Tràmits i Servicis», degudament omplida i firmada pel representant legal de l'entitat.   
  
2. Les sol·licituds es presentaran preferentment en el Registre de la Conselleria de Benestar Social, en el carrer de Castán Tobeñas, núm. 77, Ciutat Administrativa 9 d'octubre, torre IV, de València, o en qualsevol dels llocs que establix l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
La sol·licitud també podrà presentar-se per via telemàtica en el portal de la Generalitat , accedint als apartats «Administració on line»-«Guia Prop».  
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la conselleria. Tot això, de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) .   
Basant-se en l'article 28 de la LAESP i en la Llei 3/2010, de 5 de maig, de la Generalitat, d'Administració Electrònica de la Comunitat Valenciana, que regula la pràctica de la notificació per mitjans electrònics, es pot utilitzar este mitjà en la present convocatòria d'acord amb els requisits següents:  
a) Perquè la notificació s'efectue utilitzant algun mitjà electrònic, es requerirà que l'interessat hi haja assenyalat la dita mitjana com a preferent o n'haja consentit la utilització, per mitjà de la firma sol·licitud del model d'acceptació de comunicació electrònica que s'adjunta com a annex, sense perjuí del que disposa l'article 27.6. Tant la indicació de la preferència en l'ús de mitjans electrònics, com el consentiment esmentats anteriorment, podran emetre's i demanar-se, en tot cas, per mitjans electrònics.  
b) El sistema de notificació permetrà acreditar la data i l'hora en què es produïsca la posada a disposició de l'interessat de l'acte objecte de notificació, així com la d'accés al seu contingut, moment a partir del qual la notificació s'entendrà efectuada a tots els efectes legals.  
c) Quan, havent-hi constància de la posada a disposició transcorregueren deu dies naturals sense que se n'accedisca al contingut, s'entendrà que la notificació ha sigut rebutjada amb els efectes previstos en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, i normes concordants, llevat que d'ofici o a instància del destinatari es comprove la impossibilitat tècnica o material de l'accés.  
d) Durant la tramitació del procediment, l'interessat podrà requerir a l'òrgan corresponent que les notificacions successives no s'efectuen per mitjans electrònics, utilitzant-se els altres mitjans admesos en l'article 59 de la Llei 30/1992, de Règim Jurídic i del Procediment Administratiu Comú.  
e)) Produirà els efectes propis de la notificació per compareixença, l'accés electrònic pels interessats al contingut de les actuacions administratives corresponents, sempre que quede constància del dit accés.  
  
f) La identificació de la persona interessada es farà per mitjà de firma electrònica. Llei 3/2010, de 5 de maig, de la Generalitat, d'Administració Electrònica de la Comunitat Valenciana.  
g) La notificació de qualsevol acte administratiu es farà a través del registre electrònic, excepte la resolució d'adjudicació de la convocatòria de subvencions, que es publicarà en el DOCV.  
3. El termini per a la presentació de sol·licituds serà de 30 dies hàbils, a comptar des de l'endemà de la publicació d'esta orde en el Diari Oficial de la Comunitat Valenciana.   
4. Cada entitat, de manera individual o en agrupació amb una altra o unes altres ONGD, podrà presentar una única sol·licitud per a esta convocatòria. Igualment, no podran presentar sol·licitud en esta convocatòria, de manera individual o en agrupació amb una altra o unes altres ONGD, aquelles entitats que tinguen una línia nominativa en el programa pressupostari de cooperació al desenrotllament de la Generalitat per a esta mateixa modalitat de cooperació  
5. En el cas de sol·licituds presentades per una agrupació d'ONGD, el model de sol·licitud serà firmat pel representant de l'entitat designada com a líder, en representació de les entitats que componen l'agrupació.  
  
6. La presentació de la sol·licitud significa la plena acceptació d'estes bases i del que disposa esta orde de convocatòria.  
7. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o a esta no se li adjunte la documentació preceptiva, es requerirà l'entitat sol·licitant, d'acord amb el que establix l'article 71.1 de l'esmentada llei, perquè, en el termini de deu dies, esmene la falta o adjunte els documents preceptius, amb indicació que si no ho fa així, es considerarà que ha desistit de la petició, després de la resolució prèvia, que haurà de ser dictada en els termes que preveu l'article 42 de la mencionada llei.  
  
8. Si la sol·licitud es presenta per mitjans telemàtics i hi ha documentació que no es pot aportar per este mitjà, s'haurà de presentar dins de termini en els registres previstos en el punt 2 d'esta base.  
9. En el cas que determinada documentació es trobe en poder de l'Administració, caldrà detallar-ne en la sol·licitud la data i l'òrgan o la dependència on es va presentar o, si és el cas, es va emetre, i que el contingut d'estos es correspon amb la realitat en la data de la presentació de la sol·licitud.  
  
Sexta. Documents que han d'acompanyar la sol·licitud  
Junt amb el model de sol·licitud, haurà de presentar-se preceptivament la documentació següent, de conformitat amb l'article 25 del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament:  
1. En el cas que en la sol·licitud no s'autoritze la Conselleria de Benestar Social perquè obtinga de forma directa, a través de certificats telemàtics, l'acreditació del compliment de les obligacions davant la Seguretat Social i tributàries davant l'Estat i la Generalitat, s'hauran d'aportar els certificats acreditatius de les dites circumstàncies. En el cas que el projecte siga presentat per una agrupació d'ONGD, l'autorització es farà per a totes les entitats agrupades.   
  
2. Original de la declaració de la persona responsable de l'entitat sol·licitant, d'acord amb el model que figura en l'annex III, de conformitat amb l'article 25.1.a del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament. En el cas que el projecte siga presentat per una agrupació d'ONGD, la declaració responsable es farà per a totes les entitats agrupades.   
3. Quan calga acreditar l'experiència, d'acord amb la base quarta, haurà d'aportar-se una relació dels projectes realitzats, en la qual s'especifique el títol, les dates d'execució, el cost total en euros de cada un dels projectes, els organismes finançadors i la quantia de les subvencions concedides. L'esmentada relació haurà d'anar acompanyada del certificat expedit per una administració pública o un organisme oficial que acredite fefaentment la realització dels projectes. En el cas de projectes subvencionats per la Generalitat Valenciana, per a la seua acreditació serà suficient una declaració responsable firmada pel president de l'entitat, en la qual s'especifique el cost, l'import subvencionat, l'exercici i el projecte.  
4. Organigrama, delegacions a la Comunitat Valenciana i relació del personal laboral. En el cas que l'entitat sol·licitant no tinga treballadors per compte d'altri, una declaració responsable del representant de l'entitat de l'esmentada circumstància, de conformitat amb l'annex III, junt amb la documentació que acredite la seua capacitat per a la realització de les activitats necessàries per a aconseguir els fins de les subvencions o ajudes convocades, com ara precontractes, relació de personal voluntari o qualsevol altres aptes per a estos fins.  
  
Sèptima. Documentació tècnica de l'entitat i del projecte  
Junt amb el model de sol·licitud, que haurà de presentar-se en paper i en format electrònic, la documentació assenyalada en la base sexta, hauran d'aportar-se els documents indicats a continuació, necessaris per a la valoració correcta de la sol·licitud, de conformitat amb l'article 26 del Decret 135/2010, de 10 de setembre, del Consell:  
1. Formulari d'identificació, firmat pel representant legal, d'acord amb el model que figura com a annex IV, amb una identificació i formulació precises, en paper i en format electrònic.   
2. Així mateix, en el supòsit de ser presentada per una agrupació d'entitats, s'haurà d'aportar una memòria en què s'indiquen les activitats conjuntes en què hagen participat anteriorment i el grau d'intervenció de cada una en l'execució del projecte per al qual se sol·licita subvenció, fent-hi constar la seua participació en el cofinançament, les activitats a desenrotllar en este i la distribució, si n'hi ha, de la subvenció sol·licitada, en format electrònic. Finalment, s'indicarà l'entitat que, com a representant de l'agrupació, serà responsable de presentar els informes i les justificacions de l'execució del projecte, en format electrònic.  
3. Factures proforma, pressupostos professionals o peritatges sobre els costos per unitat dels recursos que s'utilitzaran i, de manera excepcional, en el cas que no puga disposar-se de documents acreditatius respecte d'algun concepte de gasto, un informe justificatiu d'esta impossibilitat, en format electrònic.   
4. Memòria econòmica del projecte, d'acord amb el que establixen els articles 14, 15, 16, 17 i 18 del Decret 135/2010, de 10 de setembre, del Consell, que comprendrà un pla de finançament en què es justifique la contribució financera externa, així com la subvenció sol·licitada a la Generalitat, d'acord amb el model que figura com a annex V, on s'identifiquen els recursos necessaris, el nombre d'unitats de cada recurs, el preu per unitat i l'import total del projecte, en paper i en format electrònic.  
5. Memòria de la institució, en la qual conste que l'entitat sol·licitant reunix les condicions de solvència i capacitat de gestió per a realitzar l'activitat objecte d'ajuda. Per a això, s'assenyalaran els projectes executats anteriorment, les activitats realitzades durant l'últim any natural anterior a la convocatòria, incloent-hi balanç de situació, compte de pèrdues i guanys i memòria econòmica de l'any anterior, o els últims comptes aprovats, subscrit per una persona autoritzada, segons els estatuts i les fonts de finançament, en format electrònic.   
  
6. Projecte detallat, firmat pel representant legal, en el qual es concretarà l'activitat objecte de subvenció, amb inclusió del lloc i el termini de realització, el nombre de persones o les entitats participants o intervinents i el nombre d'assistents previstos, en paper i en format electrònic.  
  
7. Material gràfic i audiovisual complementari a la informació presentada, en format electrònic.  
8. Estudis d'identificació previs a l'actuació, en format electrònic.  
  
9. Documents d'estratègies de l'entitat dins de les prioritats de la Llei 6/2007, de 9 de febrer, de la Generalitat, de la Cooperació al Desenrotllament de la Comunitat Valenciana, i dels instruments de planificació de la política de cooperació al desenrotllament de la Generalitat, en format electrònic.  
10. Pla o programa dins del qual s'inserix l'actuació, en format electrònic.  
11. Quan el projecte es realitze en col·laboració amb agents socials i/o organismes públics i privats d'àmbit educatiu, haurà de presentar-se un document que acredite la voluntat de treballar conjuntament en l'execució del projecte en què es reflectisquen les actuacions i la col·laboració de cada part, en format electrònic.  
  
Octava. Subvenció de costos indirectes  
1. El percentatge màxim de costos indirectes finançables es fixa en el 8 per cent de la subvenció concedida per la Generalitat.   
2. Queda exclosa la possibilitat d'imputar a costos indirectes la reinversió dels interessos generats pels fons del projecte.   
  
Novena. Límit de finançament  
1. Els projectes podran rebre de la Generalitat ajudes i subvencions fins a un màxim del 80 per cent del cost total del projecte, sempre que les disponibilitats pressupostàries ho permeten.   
2. Per cada projecte es podrà concedir una subvenció de fins a 55.000 euros, llevat que siga presentat per una agrupació d'ONGD, i en este cas s'elevarà fins un màxim de 70.000 euros.  
3. El percentatge de cofinançament d'un projecte quedarà fixat en el moment de l'aprovació de la quantia de la subvenció per la relació entre esta i el cost total del projecte que apareix en el formulari d'identificació original o, si és el cas, reformulat. Si després de l'execució efectiva del projecte, el cost total real resulta ser inferior a l'aprovat en un principi, la subvenció haurà de ser objecte de minoració, de manera que el percentatge de cofinançament de la Generalitat es mantinga inalterat.  
  
  
Deu. Límit de gastos subvencionables  
1. L'import de les dietes i els gastos de desplaçament a Espanya no podrà excedir les quanties següents:  
Hostalatge: 65,97 ?/ dia.   
Restauració: 37,40 ?/dia.   
Altres gastos: 8,33 ?/dia.  
Indemnització per quilometratge:   
Turismes: 0,19 ?/dia.   
Motocicletes: 0,078 ?/dia.  
2. La quantia màxima subvencionable del salari o preu/hora corresponent als professionals de la Comunitat Valenciana i del personal tècnic no podrà excedir 3.000 euros/ mes bruts.  
  
Onze. Valoració de les propostes  
1. Finalitzat el termini de presentació de sol·licituds i una vegada esmenades estes, o transcorregut el termini per a això, la Comissió Tècnica efectuarà la valoració de les propostes prevista en l'article 27 del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament, d'acord amb els criteris a què es referixen estes bases.   
2. Com a element de deliberació, la Comissió podrà utilitzar els informes tècnics elaborats pel personal de la Direcció General i/o una entitat externa, contractada a este efecte.  
3. En l'avaluació tècnica es podrà obtindre un màxim de 120 punts, distribuïts de la manera següent:   
a) 25 punts, com a màxim, per la capacitat de gestió i experiència de l'ONGD sol·licitant.   
b) 75 punts, com a màxim, per la qualitat del projecte. A este efecte, se'n tindrà en compte la rellevància, la metodologia, l'impacte i el pressupost.   
c) 20 punts, com a màxim, en atenció a l'adequació de les actuacions de l'entitat als objectius i prioritats de la política de la Generalitat en matèria de cooperació internacional per al desenrotllament, de conformitat amb el que en disposa la base tercera.  
Perquè es valore l'apartat c) serà imprescindible que s'haja obtingut com a mínim una puntuació global de 75 en els apartats a i b.  
  
  
Dotze. Resolució del procediment  
1. La Comissió Tècnica formularà una proposta de resolució i l'elevarà a la consellera de Benestar Social.   
2. La Comissió Tècnica, d'acord amb el que disposa l'article 27.3 del Decret 135/2010, de 10 de setembre, del Consell, en concordança amb el Decret 193/2012, de 21 de desembre, del Consell, pel qual s'aprova el Reglament Orgànic de la Conselleria de Benestar Social, estarà composta per:  
a) La persona titular de la direcció general competent en matèria de cooperació internacional per al desenrotllament, que actuarà com a president.  
b) La persona titular de la subdirecció general competent en matèria de cooperació internacional per al desenrotllament.  
c) La persona titular de la direcció del servici de la direcció general competent en matèria de cooperació internacional per al desenrotllament   
d) La persona titular de la secretaria general administrativa de la conselleria competent en matèria de cooperació internacional per al desenrotllament.  
e) Un tècnic designat pel titular de la direcció general competent en matèria de cooperació internacional per al desenrotllament.  
3. La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en la pàgina web de la Conselleria de Benestar Social.  
4. Durant un període de tres mesos, a comptar des de la data de la publicació en el Diari Oficial de la Comunitat Valenciana de la resolució de concessió de les subvencions, els documents dels projectes presentats que no resulten subvencionats estaran a disposició de les entitats sol·licitants en la seu de la Direcció General d'Integració i Cooperació, perquè puguen ser retirats.   
  
Tretze. Obligacions de les entitats beneficiàries de subvencions  
  
1. A més de les previstes en l'article 43 del Decret 135/2010, de 10 de setembre, del Consell, les entitats beneficiàries de subvenció hauran d'aportar el model d'acceptació normalitzat en el termini de deu dies hàbils, a comptar del següent a la publicació de la resolució de concessió.   
2. Sense perjuí d'allò que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que en permeta la constància. Si la renúncia es produïx després d'haver percebut la subvenció concedida, haurà de reintegrar-se la quantitat percebuda més els interessos legals corresponents.   
3. En el termini dels deu dies hàbils següents de l'efectiu lliurament dels fons, les entitats hauran de comunicar a la Direcció General d'Integració i Cooperació la data en què s'ha produït la recepció de la subvenció concedida, les dades del compte bancari obert exclusivament per al projecte objecte de la subvenció, on s'han transferit estos i la data d'inici previst del projecte.  
Una vegada es produïsca l'inici real de l'execució del projecte, es comunicarà a la Direcció General.   
4. Els estudis, les publicacions i els programes que siguen produïts a la Comunitat Valenciana, derivats de l'execució dels projectes subvencionats, hauran de concedir el mateix tractament a les dos llengües oficials de la Comunitat Valenciana.  
  
Catorze. Reformulació del projecte   
1. Segons el que disposa l'article 29 del Decret 135/2010, de 10 de setembre, del Consell, en el cas que la subvenció concedida siga inferior a la quantitat sol·licitada, l'entitat subvencionada haurà de presentar, dins del mes següent a la publicació de la resolució, un nou formulari d'identificació en suport escrit i en format electrònic, així com els termes en què s'efectua la reformulació i una nova memòria econòmica adaptada als canvis pressupostaris realitzats.   
2. La contribució financera externa, amb qualsevol de les formes previstes en l'article 13 del Decret 135/2010, de 10 de setembre, del Consell, es podrà ajustar proporcionalment a la reducció de la subvenció. En cap cas, este ajust podrà implicar un increment del percentatge de cofinançament de la Generalitat respecte del que apareixia en el projecte inicial.  
  
Quinze. Inici de l'execució i lliurament anticipat de fons  
1. Una vegada rebut el document d'acceptació de la subvenció concedida, l'Administració podrà tramitar el lliurament de la subvenció concedida.  
2. L'inici de l'execució del projecte haurà de realitzar-se, com a màxim, fins als tres mesos següents a la primera recepció dels fons, excepte autorització expressa de la Direcció General d'Integració i Cooperació, atenent circumstàncies especials concurrents en l'execució dels projectes.   
3. Si per qualsevol circumstància excepcional no poguera iniciar-se l'execució en el termini establit, s'haurà de presentar davant de la Direcció General d'Integració i Cooperació una sol·licitud motivada d'autorització de postergació de la data d'inici, la qual haurà d'autoritzar-la.  
  
Setze. Suspensió temporal de l'execució  
Si per qualsevol circumstància excepcional no es poguera continuar executant el projecte de forma temporal, s'haurà de presentar davant de la DGIC una sol·licitud motivada d'autorització de suspensió temporal de l'execució del projecte, la qual haurà d'autoritzar-la.  
  
  
Dèsset. Informes de seguiment  
1. D'acord amb el que preveu l'article 39.1.a) del Decret 135/2010, de 10 de setembre, del Consell, les entitats beneficiàries hauran de presentar, per cada projecte subvencionat de duració superior a un any, un informe semestral sobre la marxa de l'execució d'este, segons model normalitzat disponible en la pàgina web de la Conselleria, en suport CD-ROM, en format pdf o compatible Word.  
Així mateix, s'aportarà una relació de factures de gastos ordenades per partides i dates, en format Excel.  
2. El termini per a la presentació de l'informe semestral serà de trenta dies, a comptar des de l'endemà del transcurs de cada semestre d'execució del projecte, d'acord amb la data d'inici comunicada a l'Administració.  
3. Els informes semestrals no podran contindre sol·licituds de modificació del projecte subvencionat ni d'ampliacions de termini que requerisquen l'autorització prèvia i expressa de la Direcció General d'Integració i Cooperació, sol·licituds que hauran de realitzar-se en document a part, sense perjuí de la seua menció, una vegada autoritzats, en el corresponent informe semestral.  
4. La Direcció General d'Integració i Cooperació, de conformitat amb allò que disposa l'article 40 del Decret 135/2010, de 10 de setembre, del Consell, podrà realitzar el seguiment de la realització i gestió dels projectes subvencionats, a fi de verificar el grau de compliment de les actuacions.  
  
Díhuit. Modificació del projecte  
Qualsevol modificació del projecte haurà d'estar degudament motivada en els termes de l'article 41 del Decret 135/2010, de 10 de setembre, del Consell, comportarà la presentació, adaptat a les noves circumstàncies, d'un nou formulari d'identificació, en suport escrit i electrònic, així com, si és el cas, una nova memòria econòmica.   
  
En el cas que se sol·licite una ampliació del termini d'execució del projecte, s'adjuntarà el cronograma actualitzat.  
  
Dènou. Finalització del projecte, informe final i documents que han d'acompanyar-lo  
1. Els projectes hauran de finalitzar-se en el termini d'execució. El termini d'execució dels projectes de sensibilització i/o educació per al desenrotllament no podrà ser superior a 18 mesos.   
2. El termini per a la presentació de l'informe final i la justificació dels gastos davant de la Direcció General d'Integració i Cooperació serà de tres mesos a partir de la data de finalització del projecte.   
3. L'informe final s'haurà d'omplir en model normalitzat, disponible en la pàgina web de la Conselleria, que es podrà presentar en format digital, i no en serà necessària la presentació en suport paper en este cas, i en este s'haurà d'analitzar i avaluar la realització del projecte en el seu conjunt, de conformitat amb el contingut determinat en l'article 39.1.b) del Decret 135/2010, de 10 de setembre, del Consell.   
4. L'informe final consta de dos parts i haurà d'acompanyar-se de la memòria econòmica justificativa del cost de les activitats realitzades amb el contingut previst en article 46.b) del Decret 135/2010, de 10 de setembre, del Consell, en format compatible Excel.  
  
Vint. Justificació dels gastos  
1. Es farà de conformitat amb el que disposen els articles 44 i següents del Decret 135/2010, de 10 de setembre, del Consell, de bases per a la concessió d'ajudes en matèria de cooperació internacional per al desenrotllament, per mitjà de la presentació d'un compte justificatiu amb aportació de justificants de gasto, amb aportació d'un informe d'auditoria quan la quantia siga superior a 60.000 euros o, si és el cas, simplificada, quan la quantia siga inferior a la dita quantitat. En el compte justificatiu simplificat, s'establirà un mostratge dels justificants de gastos de fins un 30 % de l'import total de la quantitat subvencionada.  
2. La modalitat de justificació haurà de comunicar-se a la Direcció General d'Integració i Cooperació en el moment de la sol·licitud de la subvenció i, en tot cas, amb caràcter previ a la finalització de l'execució del projecte.  
3. En el cas que siga necessària la presentació de documents justificatius, estos han de ser originals o còpies compulsades o confrontades. S'entén per fotocòpia degudament compulsada aquella realitzada sobre un original prèviament diligenciat, que es presente confrontada i conforme, o per qualsevol administració pública espanyola, o per notari col·legiat degudament acreditat.   
4. La data de les factures i justificacions dels gastos a càrrec de la subvenció de la Generalitat haurà d'estar compresa dins del termini d'execució real del projecte. Només s'acceptaran factures anteriors en sis mesos a la finalització del termini de presentació de sol·licituds per als gastos d'identificació i formulació del projecte, i posteriors en no més de sis mesos des de la finalització de l'execució del projecte, per a gastos d'avaluació, d'acord amb el que disposa l'article 45.3 del Decret 135/2010, de 10 de setembre, del Consell.  
5. Els documents originals justificatius del gasto hauran de romandre depositats en la seu de l'entitat adjudicatària, o dels seus socis locals, durant quatre anys, que es computaran des del moment que va véncer el termini per a presentar l'informe final, als efectes del que establix l'article 39 de la LGS.   
6. L'entitat adjudicatària de la subvenció, quan siga requerida per la DGIC, els professionals o les empreses contractats per esta, la IGAE o el Tribunal de Comptes, haurà de presentar els documents originals o còpies degudament compulsades de factures, rebuts, o qualsevol altre que es considere necessari i aporte prova suficient per a comprovar la correcta realització de l'objecte de la subvenció. A estos efectes, la DGIC i els professionals o les empreses contractats per esta utilitzaran habitualment tècniques de mostratge.  
  
  
Vint-i-una. Avaluació final de resultats i objectius  
1. La realització d'una avaluació externa serà potestativa. En el cas que l'entitat decidisca realitzar-la, s'haurà d'executar en el termini de tres mesos, com a màxim, des de la data de finalització del projecte. El cost finançable de l'avaluació final de tots els projectes serà de 2.500 euros com a màxim.  
2. En el dit cas, el cost de l'avaluació estarà pressupostat en la sol·licitud de subvenció, la seua realització serà preceptiva per al tancament del projecte i formarà part de l'expedient de justificació.  
3. L'entitat és responsable directa de la gestió de l'avaluació. Per a la realització de l'avaluació final estarà disponible, en la pàgina web de la Conselleria, la guia de gestió d'avaluació final de la Direcció General d'Integració i Cooperació.  
  
Vint-i-dos. Difusió de l'origen de les subvencions  
En cas que la realització del projecte genere qualsevol tipus de documentació audiovisual o material imprés, una còpia del dit material haurà d'entregar-se a la Direcció General d'Integració i Cooperació durant el termini d'execució del projecte, o bé a la seua finalització. La Generalitat queda autoritzada a utilitzar el material audiovisual o imprés dels projectes subvencionats, tant en la seua pàgina web com en els documents que realitze, com puguen ser memòries, plans anuals o presentacions, entre altres, de conformitat amb l'article 21 del Decret 135/2010, de 10 de setembre, del Consell.  
  
  
Vint-i-tres. Reintegrament de les subvencions  
1. En els supòsits previstos en l'article 37 de la Llei 38/2003, de 17 de novembre, General de Subvencions, i en l'article 37 del Decret 135/2010, de 10 de setembre, del Consell, l'entitat beneficiària de la subvenció haurà de reintegrar a la Generalitat, les quantitats corresponents.  
2. Els reintegraments voluntaris hauran de comunicar-se, amb un informe raonat, de forma immediata al centre gestor competent en matèria de cooperació al desenrotllament, i s'haurà d'aportar, a més l'original o la fotocòpia compulsada de l'ingrés realitzat, i incloure's el dit informe junt amb l'informe final que es presente una vegada finalitzada l'execució del projecte.